רכישת כל מיומנות פיזית שהיא,
בין אם ביצוע פירואט,
ניגון על כלי נגינה,
או זריקת כדור בסיס,
דורשת אימון.
אימון הוא חזרה על פעולה במטרה להשיג שיפור,
והוא עוזר לנו לבצע ביתר קלות, מהירות וביטחון.
אז מה האימון עושה למוח שלנו שמסייע לנו להשתפר?
למוח שלנו יש שתי סוגי רקמות:
חומר אפור
וחומר לבן.
החומר האפור מעבד מידע במוח,
מנתב אותות וגרוי חושי לתאי עצב,
בעוד החומר הלבן עשוי בעיקר מרקמות שומניות וסיבי עצב.
כדי שהגוף שלנו ינוע,
מידע צריך לנוע מהחומר האפור במוח,
במורד עמוד השדרה,
דרך שרשרת של סיבי עצב שנקראים אקסונים
לשרירים.
אז איך אימון וחזרה משפיעים על הפעילות הפנימית של המוח שלנו?
האקסונים שקיימים בחומר הלבן
עטופים בחומר שומני שנקרא מיאלין.
ומעטפת מיאלין זו היא שמשתנה עם האימון.
מיאלין דומה לבידוד על חוטי חשמל.
הוא מונע איבוד אנרגיה מאותות חשמליים בהם משתמש המוח,
ומניע אותם ביעילות לאורך סיבי העצב.
מספר מחקרים חדשים בעכברים מציעים שהחזרה על פעולה פיזית
מעבה את שכבת המיאלין שמבודדת את סיבי העצב.
ככל שהשכבה עבה יותר, כך גדל הבידוד סביב שרשראות סיבי העצב,
מה שיוצר סוג של דרך מהירה למידע
המחברת את המוח שלכם לשרירים.
אז בעוד הרבה אתלטים ואמנים
מייחסים את ההצלחה שלהם לזכרון שרירי,
לשרירים עצמם אין באמת זיכרון.
במקום, יתכן וזו שכבת המיאלין העוטפת את סיבי העצב
שמהווה את היתרון עבור האתלטים והאמנים האלה
ע״י סיבי עצב מהירים ויעילים יותר.
יש הרבה תאוריות שמנסות
לכמת את מספר השעות, הימים ואפילו השנים שצריך להשקיע
כדי להשיג מיומנות פיזית.
אף שאין לנו עדיין מספר קסם,
אנחנו יודעים שהשגת שליטה לא נוגעת רק לכמות שעות האימון.
אלא גם לאיכות וליעילות של האימון.
אימון יעיל הוא עקבי,
ממוקד ביותר,
ומתמקד בתוכן או בחולשות
שנמצאים בקצה היכולות של האדם המתאמן.
אז אם אימון יעיל הוא המפתח,
איך נוכל לנצל את זמן האימון באופן הטוב ביותר?
נסו את הטיפים הבאים.
התמקדו על המטרה שלפניכם.
מזערו הסחות דעת פוטנציאליות על ידי כיבוי המחשב או הטלוויזיה
ושימו את הטלפון שלכם במצב טיסה.
במחקר אחד, חוקרים צפו ב 260 תלמידים בזמן למידה.
בממוצע,
התלמידים האלה הצליחו להשאר מרוכזים במשימה רק שש דקות בכל פעם.
מחשבים נישאים, סמרטפונים, ובעיקר פייסבוק
היוו את רוב הסחות הדעת.
התחילו לאט או בסלואו מושן.
קואורדינציה נבנית עם חזרה, בין אם נכונה או לא.
אם אתם מגבירים בהדרגה את המהירות של החזרות האיכותיות,
יש לכם סיכוי גבוה יותר לבצע אותן נכון.
בהמשך, חזרה תכופה עם הקצבת הפסקות הם הרגלי אימון נפוצים
של אתלטים ואמנים ברמה הגבוהה ביותר.
מחקרים הראו שהרבה אתלטים מוזיקאים ורקדנים ברמה הגבוהה
מבלים 50-60 שעות בשבוע בפעילות שקשורה להתמחות שלהם.
הרבה מחלקים את זמן האימון היעיל שלהם
למספר אימונים בעלי זמן מוגבל במהלך היום.
ולבסוף, התאמנו בויזואליזציה בפרטי פרטים.
זה מעט מפתיע, אבל מספר מחקרים מצביעים על כך
שברגע שהושגה שליטה בפעולה פיזית,
ניתן לתגבר אותה בכוח הדמיון בלבד.
במחקר אחד, 144 שחקני כדורסל חולקו לשתי קבוצות.
קבוצה א' התאמנה פיזית בזריקה חופשית עם יד אחת
בעוד קבוצה ב' רק התאמנה בזריקה באופן מנטלי בלבד.
כשהם נבדקו בסוף שבועיים של ניסוי,
השחקנים הבינוניים והמנוסים בשתי הקבוצות
השתפרו כמעט באופן זהה.
עם התקרבות המדענים לפיצוח סודות המוח שלנו,
הבנתנו בנושא אימון יעיל רק תלך ותשתפר.
בינתיים, אימון יעיל הוא הדרך הטובה ביותר שיש לנו
לדחוף את גבולותינו האישיים,
להשיג גבהים חדשים,
ולמקסם את הפונטציאל שלנו.